Sagredo rep a les jugadores de la Cordà de Paterna Nou Bàsquet, que disputen aquest dissabte la final d'ascens a primera divisió de bàsquet femení
26/04/2023

# Sagredo rep a les jugadores de la Cordà de Paterna Nou Bàsquet, que disputen aquest dissabte la final d'ascens a primera divisió de bàsquet femení

[![Sagredo rep a les jugadores de la Cordà de Paterna Nou Bàsquet, que disputen aquest dissabte la final d'ascens a primera divisió de bàsquet femení ](/images/noticias/2023/4/8775/8775_lg.jpg)](/images/noticias/2023/4/8775/8775_lg.jpg)

26.04.2023

*   L'Alcalde de Paterna, Juan Antonio Sagredo, el Tinent Alcalde de Cultura de l'Esforç i Modernització, José Manuel Mora i la regidora de Turisme, Cultura i Foc, Teresa Espinosa, han rebut hui a algunes de les jugadores de la Cordà de Paterna Nou Bàsquet, així com al president del club de bàsquet, Javier Pinazo.
*   El club també ha visitat l'Edifici de la Cordà “Pepín Damián” per a conéixer en profunditat la història i tradició d'aquest acte de foc únic que dona nom al seu equip.

L'Alcalde de Paterna, Juan Antonio Sagredo, el Tinent Alcalde de Cultura de l'Esforç i Modernització, José Manuel Mora i la regidora de Turisme, Cultura i Foc, Teresa Espinosa, han rebut hui a algunes de les jugadores de la Cordà de Paterna Nou Bàsquet, que aquest cap de setmana jugarà la Final Four d'ascens a primera divisió de la lliga de bàsquet femenina.

Les jugadores i el President del club, Javier Pinazo, han acompanyat al primer edil, al Tinent Alcalde i la regidora a visitar l'edifici de la Cordà “Pepín Damián” per a conéixer en profunditat la història i tradició d'aquest espectacle de foc únic i tan representatiu de la ciutat.

Durant la recepció, Sagredo ha volgut agrair al club i a les jugadores per _“treballar intensament i donar el millor de si mateixes en cada partit”_ al mateix temps que ha assenyalat que _“és tot un orgull per a Paterna i per a tots els paterners i paterneres comptar amb esportistes de tan alt nivell que exerceixen d'ambaixadores de la nostra ciutat i de les nostres tradicions”._

Posteriorment, s'han dirigit a l'edifici de la Cordà perquè el club poguera conéixer encara més sobre la història d'aquest acte de foc tan arrelat a la ciutat. Allí els han agraït per portar la Cordà de Paterna, no sols en el cor, sinó també en el nom de l'equip, promocionant per tota Espanya aquesta festa tan important de Paterna, declarada d'Interés Turístic Nacional, així com Bé d'Interés Cultural Immaterial.